 Waxa kaloo uu Wasiirka cusub sheegay in doorashadii Madaxtooyadu si ammaan ah oo qurux badan uga qabsoontay dalka Jamhuuriyadda Somaliland, waxaannu yidhi; Waa doorashada keliya ee qaaradda Afrika sida ay u dhan tahay lagu tijaabiyey barnaamijkan isha lagu sawirayo ee loo adeegsaday diwaangelintii codbixiyeyaasha, waxa aynu nahay dalka qudha ee lagu tijaabiyey ee aan weliba la aqoonsan, waxa kaloo ay ka mid tahay meelo badan oo ka mid ah qaaradda Eeshiya, Laatiin Ameerika iyo meelo qaaradda Yurub ah ayaanay iyada lafteedu ka dhicin, intaas oo dhanba waxa inoo keenay waa nabadgelyada, wax kale oo inoo suurtogeliyey ma jiro...Arrinta aynu doonayno in aynu ku mitidno, Wasaaraddana lagala shaqeeyo, annaguna aannu halkii ka sii wadi doono waxa ay noqonaysaa arrinta nabadgelyada. 